b'\n_START_ARTICLE_\nMalabarska obala\n_START_PARAGRAPH_\nMalabarska obala je dolga obalna \xc4\x8drta na jugozahodni obali Indijskega podkontinenta. Geografsko obsega najbolj zahodno regijo ju\xc5\xbene Indije, kjer Zahodni Gati prestregajo vla\xc5\xbene monsunske vetrove  in de\xc5\xbeevje, \xc5\xa1e posebej na zahodno le\xc5\xbee\xc4\x8dih gorskih pobo\xc4\x8djih. Termin "Malabarska obala" se v\xc4\x8dasih uporablja v povezavi s celotno zahodno Indijsko obalo od zahodne obale Konkana do konca podkontinenta pri Kanyakumari.\n_START_SECTION_\nDefinicije\n_START_PARAGRAPH_\nMalabarska obala se v zgodovinskem kontekstu nana\xc5\xa1a na indijsko jugozahodno obalo, ki le\xc5\xbei na ozki obalni ravnici zveznih dr\xc5\xbeav Karnatake in Kerale med pogorjem Zahodnih Gatov in Arabskim morjem. Obala te\xc4\x8de od juga Goe do Kanyakumari na skrajni ju\xc5\xbeni to\xc4\x8dki podkontinenta. Jugovzhodna indijska obala pa se imenuje Koromandijska obala._NEWLINE_Malabarska obala se razteza preko 845 km po dol\xc5\xbeini od obale jugozahodne Mahara\xc5\xa1tre, \xc4\x8dez vso obalo Goe, po celotni zahodni obali Karnatake in Kerale vse do Kanyakumari. Ju\xc5\xbeni del te ozke obale se nana\xc5\xa1a na vla\xc5\xbeen gost gozd.\n_START_SECTION_\nZgodovinska pri\xc4\x8devanja\n_START_PARAGRAPH_\nMalabarska obala je bila skozi celotno izpri\xc4\x8dano zgodovino od okoli 3000 pr. n. \xc5\xa1., glavni center trgovine z Mezopotamijo, Egiptom, Gr\xc4\x8dijo, Rimskim imperijem, Jeruzalemom in  Arabskim svetom. Najbolj znana pristani\xc5\xa1\xc4\x8da (tako izginula kot obstoje\xc4\x8da) so bila  \'Naura (Kannur), Balita (Vizhinjam), Kochi (prej imenovan Ernakulam), Calicut (kasneje imenovan Kozhikode, in  Mangalore. Nabolj znano pa je bilo pristani\xc5\xa1\xc4\x8de Muziris, in the Oddeway Torre settlement (part of Danish India) so stoletja slu\xc5\xbeili kot centri trgovine ob Indijskem oceanu._NEWLINE_Zaradi svoje orientacije na morje in na pomorsko trgovino, so mesta na Malabarski obali zelo  multikulturna, in so bila dom za nekatere prve skupine  Judov, Sirskih kristjanov, muslimanov in Anglo-Indijcev v Indiji._NEWLINE_V \xc4\x8dasu  Kitajske dinastije  Ming  v zgodnjem 15. stoletju je admiral Zheng He-jevo ladjevje pogosto pristajalo na Malabarski obali. Kmalu zatem je na Malabarski obali pristal tudi Vasco da Gama blizu mesta Calicut leta 1498, in tako ponovno vzpostavil pot med Indijo in Evropo.'